Съдържание

# Общи клавишни комбинации в LibreOffice

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

## Използване на клавишни комбинации

Голяма част от функционалността на приложенията е достъпна чрез клавишни комбинации. Например, комбинацията Command+O Ctrl+O е показана до позицията Отваряне в менюто Файл. Ако желаете да задействате тази функция чрез клавиатурата, натиснете и задръжте клавиша Command Ctrl, след което натиснете клавиша O. Отпуснете двата клавиша, след като се появи диалоговият прозорец.

Когато работите с приложенията, можете да избирате между клавиатурата и мишката за изпълнението на почти всяка операция.

## Извикване на менюта с мнемонични комбинации

Някои от знаците в лентата с менюта са подчертани. Можете да отваряте съответните менюта, като натискате клавишите с подчертаните знаци заедно с клавиша Alt. След като менюто се отвори, отново ще видите подчертани знаци. За да задействате съответната позиция от менюто, просто натиснете клавиша с подчертания знак.

## Въвеждане на знаци от Уникод

Можете да въведете в документ произволен знак от Уникод, като наберете шестнадесетичната кодова точка от Уникод и после натиснете Command+Option+X Alt+X (по подразбиране). Използвайте шестнадесетичния формат на Уникод и натискайте Command+Option+X Alt+X, за да превключвате между кодовата точка и съответния знак от Уникод. Не е необходима селекция, но преобразуването се прилага върху избраните знаци. Превключват се знаците преди позицията на курсора, ако образуват валидна кодова точка на Уникод. Шестнадесетичните кодови точки в диапазона от U+0000 до U+0020 не се преобразуват.

Подразбираната клавишна комбинация за преобразуване на Уникод е Command+Option+X Alt+X, или Command+Option+C Alt+C в някои локали, където подразбираната комбинация е в конфликт с комбинацията за главното меню. За да смените комбинацията, изберете Инструменти - Персонализиране - Клавиатура и изберете Категория:Настройки с Функция:Превключване нотация на Уникод.

## Управление на диалоговите прозорци чрез клавиши

Във всеки диалогов прозорец винаги е откроен един елемент, обикновено с пунктирана рамка. Той може да бъде команден бутон, бутон за избор, елемент от списък или поле за отметка и казваме, че е фокусиран. Ако фокусът е върху команден бутон, натискането на Enter е равносилно на щракване върху него. Полетата за отметка се превключват с клавиша за интервал. Ако е фокусиран бутон за избор, клавишите със стрелки сменят активната възможност. С клавишите Tab и Shift+Tab можете да обхождате елементите в права и обратна посока.

Натискането на Esc затваря диалоговия прозорец без записване на промените. Ако преместите фокуса върху бутон, ще видите не само пунктирана рамка около името му, но и по-плътна сянка под избрания бутон. Това означава, че ако напуснете диалоговия прозорец с натискане на клавиша Enter, все едно сте натиснали този бутон.

## Клавишни комбинации за действия с мишката

Ако работите с плъзгане и пускане, избирате с мишката или щракате върху обекти и имена, можете да използвате клавишите Shift, Command Ctrl и понякога Option Alt за достъп до допълнителна функционалност. Променените функции, достъпни чрез задържане на клавиши по време на плъзгане и пускане, се обозначават като показалецът на мишката променя формата си. Когато избирате файлове или други обекти, чрез модифициращите клавиши можете да разширявате селекцията – тези функции са обяснени на съответните места. Наличността на тази функция зависи от X Window Manager.

## Практични входни полета за текст

1. Можете да отворите контекстно меню, което съдържа някои от най-често използваните команди.

2. Натиснете Command Ctrl+A, за да изберете целия текст. Използвайте клавиша със стрелка наляво или надясно, за да премахнете селекцията.

3. Щракнете двукратно върху дума, за да я изберете.

4. Трикратното щракване във входно поле за текст избира цялото поле. Трикратното щракване в текстов документ избира текущото изречение.

5. Натиснете Command Ctrl+Del, за да изтриете всичко от позицията на курсора до края на думата.

6. Чрез комбинацията от Command Ctrl и стрелка наляво или надясно можете да местите курсора от дума на дума; ако задържите и клавиша Shift, ще избирате по една дума на всяко натискане.

7. Клавишът Insert служи за превключване между режим на вмъкване и режим на заместване.

8. Можете да ползвате плъзгане и пускане както във, така и извън текстово поле.

9. Комбинацията Command Ctrl+Z служи за отмяна на промените стъпка по стъпка. Накрая текстът ще стигне до състоянието си отпреди първата промяна.

1. LibreOffice предлага функция автодовършване, която се активира в някои текстови и списъчни полета. Например, въведете c:\a~/a в поле за URL и автодовършването ще покаже първия файл или папка в устройството C:в личната ви папка, чието име започва с буквата „a“.

2. С клавиша Стрелка надолу можете да превъртате списъка, за да видите още файлове и директории. Клавишът Стрелка надясно предизвиква показване на съществуваща поддиректория в полето за URL. Ако натиснете клавиша Enter, след като сте въвели част от URL адреса, ще предизвикате бързо автодовършване. След като намерите желания документ или директория, натиснете Enter.

## Прексъване на макроси

Ако желаете да прекъснете изпълняван в момента макрос, натиснете Command Ctrl+Shift+Q.

## Списък на общите клавишни комбинации в LibreOffice

Клавишните комбинации са показани отдясно в списъците на менютата, срещу съответните команди от менюто. (Не всички споменати клавиши за управление на диалогови прозорци са достъпни в macOS.)

### Клавишни комбинации за управление на диалогови прозорци

Клавишни комбинации | Действие
--- | ---
Клавиш Enter | Задейства фокусирания бутон в диалогов прозорец.
Esc | Прекратява действие или диалогов прозорец. В помощта на LibreOffice: преминава с едно ниво нагоре.
Интервал | Отмята или изчиства фокусираното поле за отметка в диалогов прозорец.
Клавиши със стрелки | Променят активната алтернатива от област за избор в диалогов прозорец.
Tab | Премества фокуса върху следващата област или елемент в диалогов прозорец.
Shift+Tab | Премества фокуса върху предходната област или елемент в диалогов прозорец.
Option Alt+стрелка надолу | Отваря списъка на полето, избрано в момента в диалоговия прозорец. Тази комбинация е приложима не само за комбинирани полета, но и за бутони с икони, които имат изскачащи менюта. За да затворите списъка, натиснете клавиша Esc.

### Клавишни комбинации за управление на документи и прозорци

Клавишни комбинации | Действие
--- | ---
Command Ctrl+O | Отваря документ
Command Ctrl+S | Записва текущия документ.
Command Ctrl+N | Създава нов документ.
Command Ctrl+Shift+N | Отваря диалоговия прозорец Шаблони.
Command Ctrl+P | Отпечатва документа.
Command Ctrl+F | Активира лентата Търсене.
Command+Option+F Ctrl+H | Отваря диалоговия прозорец Търсене и замяна.
Command Ctrl+Shift+F | Търси последния въведен израз за търсене.
Ctrl+Shift+J | Превключва изгледа между режим на цял екран и нормален режим в Writer и Calc.
Command Ctrl+Shift+R | Опреснява изгледа на документа.
Command Ctrl+Shift+I | Разрешава или забранява курсора за избиране в текст само за четене.
F1 | Отваря помощта на LibreOffice. В помощта на LibreOffice: преход към главната страница на помощта.
Shift+F1 | Контекстна помощ
Shift+F2 | Включва разширените подсказки за текущо избраната команда, икона или контрола.
F6 | Премества фокуса в следващия видим подпрозорец, включително лентата с менюта, лентите с инструменти, прозорци от рода на страничната лента и навигатора и платното за документи / източника на данни.
Shift+F6 | Премества фокуса в предходния подпрозорец.
Command Ctrl+F6 | Премества фокуса в платното за документи/източника на данни.
F10 | Активира първото меню (менюто Файл).
Shift+F10 | Отваря контекстното меню
Command Ctrl+Shift+F10 | Закачва и откачва плаващи подпрозорци като отключените ленти с инструменти, страничната лента и навигатора.
Ctrl+Alt+Shift+Home | Показва/скрива главното меню.
Command Ctrl+F4 или Option Alt+F4 | Затваря текущия документ. Затваря LibreOffice, когато бъде затворен последният отворен документ.
Command Ctrl+Q | Затваря приложението.

### Клавишни комбинации за редактиране и форматиране на документи

Клавишни комбинации | Действие
--- | ---
Command Ctrl+Tab | Ако текущата позиция е в началото на заглавие, се вмъква табулатор.
Enter (ако е избран OLE обект) | Активира избрания OLE обект.
Enter (ако е избран графичен или текстов обект) | Активира режима за въвеждане на текст.
Command Ctrl+X | Изрязва избраните елементи.
Command Ctrl+C | Копира избраните елементи.
Command Ctrl+V | Поставя съдържанието на клипборда.
Command+Option Ctrl+Alt+Shift+V | Поставя неформатиран текст от клипборда. Използва се съществуващият формат в точката на вмъкване.
Command Ctrl+Shift+V | Отваря диалоговия прозорец Специално поставяне.
Command Ctrl+A | Избира всичко.
Command Ctrl+Z | Отменя последното действие.
Command+Shift+Z Ctrl+Y | Възстановява последното действие.
Command Ctrl+Shift+Y | Повтаря последното действие.
Command Ctrl+I | Прилага атрибут „курсив“ върху избраната област. Ако курсорът се намира в дума, цялата дума става курсивна.
Command Ctrl+B | Прилага атрибут „получер“ върху избраната област. Ако курсорът се намира в дума, цялата дума става получерна.
Command Ctrl+U | Прилага атрибут „подчертан“ върху избраната област. Ако курсорът се намира в дума, цялата дума се подчертава.
Command Ctrl+M | Премахва прякото форматиране от избран текст или обекти (като Форматиране - Изчистване на прякото форматиране).

## Клавишни комбинации в галерията

Клавишни комбинации | Действие
--- | ---
Tab | Превключва между областите.
Shift+Tab | Превключва между областите в обратна посока.

## Клавишни комбинации в областта Нова тема на галерията:

Клавишни комбинации | Действие
--- | ---
Стрелка нагоре | Премества избраното с една стъпка нагоре.
Стрелка надолу | Премества избраното надолу.
Command Ctrl+Enter | Отваря диалоговия прозорец Свойства.
Shift+F10 | Отваря контекстно меню.
Command Ctrl+U | Опреснява избраната тема.
Command Ctrl+R | Отваря диалоговия прозорец Въвеждане на заглавие.
Command Ctrl+D | Изтрива избраната тема.
Insert | Вмъква нова тема.

## Клавишни комбинации в областта Мостри на галерията:

Клавишни комбинации | Действие
--- | ---
Home | Преминава към първия елемент.
End | Преминава към последния елемент.
Стрелка наляво | Избира следващия елемент от галерията наляво.
Стрелка надясно | Избира следващия елемент от галерията надясно.
Стрелка нагоре | Избира следващия елемент от галерията нагоре.
Стрелка надолу | Избира следващия елемент от галерията надолу.
Page Up | Превърта с един екран нагоре.
Page Down | Превърта с един екран надолу.
Command Ctrl+Shift+Insert | Вмъква избрания обект като свързан обект в текущия документ.
Command Ctrl+I | Вмъква копие на избрания обект в текущия документ.
Command Ctrl+T | Отваря диалоговия прозорец Въвеждане на заглавие.
Command Ctrl+P | Превключва между изглед на темите и изглед на обектите.
Интервал | Превключва между изглед на темите и изглед на обектите.
Enter | Превключва между изглед на темите и изглед на обектите.
Стъпка назад (само в изгледа на обектите). | Превключва обратно към главния изглед.

## Избиране на редове и колони в таблица на база от данни (отваря се с клавишите Command Ctrl+Shift+F4)

Клавишни комбинации | Действие
--- | ---
Интервал | Превключва дали редът е избран или не, освен когато той е в режим на редактиране.
Command Ctrl+интервал | Превключва дали редът е избран или не.
Shift+интервал | Избира текущата колона.
Command Ctrl+Page Up | Премества показалеца на първия ред.
Command Ctrl+Page Down | Премества показалеца на последния ред.

## Клавишни комбинации за графични обекти

Клавишни комбинации | Действие
--- | ---
Изберете лентата с инструменти с F6. Използвайте клавишите Стрелка надолу и Стрелка надясно, за да изберете желаната икона в лентата и натиснете Command Ctrl+Enter. | Вмъква графичен обект.
Изберете документа с Command Ctrl+F6 и натиснете Tab. | Избира графичен обект.
Tab | Избира следващия графичен обект.
Shift+Tab | Избира предходния графичен обект.
Command Ctrl+Home | Избира първия графичен обект.
Command Ctrl+End | Избира последния графичен обект.
Esc | Завършва избирането на графични обекти.
Esc (в режим "избиране на манипулатори") | Приключва режима Избиране на манипулатори и връща режима Избиране на обекти.
Стрелка нагоре/надолу/наляво/надясно | Мести избраната точка (функциите за прилепване към мрежата временно се изключват, но точките продължават да прилепват една към друга).
Option Alt+стрелка нагоре/надолу/наляво/надясно | Мести избрания графичен обект с по един пиксел (в режим „Избиране“). Преоразмерява графичен обект (в режим „Избиране на манипулатори“). Върти графичен обект (в режим „Въртене“). Отваря диалоговия прозорец за свойства на графичен обект. Активира режима на избиране на възли за избрания графичен обект.
Интервал | Избира възел от графичен обект (в режим „Избиране на възли“) / отказва селекцията. Избраният възел мига веднъж в секунда.
Shift+интервал | Избира още един възел в режим „Избиране на възли“.
Command Ctrl+Tab | Избира следващия възел от графичния обект (режим „Избиране на възли“). В режим Въртене можете да избирате и центъра на завъртането.
Command Ctrl+Shift+Tab | Избира предходния възел от графичния обект (режим „Избиране на възли“).
Command Ctrl+Enter | Създава нов графичен обект с подразбиран размер в центъра на текущия изглед.
Command Ctrl+Enter върху иконата Избор | Активира първия графичен обект в документа.
Esc | Приключва режима Избиране на възли. След това графичният обект остава избран. Редактира възел от графичен обект (режим „Редактиране по възли“).
Произволен буквен или цифров клавиш | Ако е избран графичен обект, превключва към режим на редактиране и поставя курсора в края на текста в графичния обект. Вмъква се печатаем знак.
Option Alt докато създавате или мащабирате графичен обект | Позицията на центъра на обекта се фиксира.
Клавиш Shift при създаване или мащабиране на графичен обект | Съотношението между ширината и височината на обекта се фиксира.

Теми, свързани с показаната

Клавишни комбинации за бази от данни

Клавишни комбинации (достъпност в LibreOffice)

Моля, подкрепете ни!