Съдържание

# REPLACE

Заменя част от текстов низ с друг текстов низ. Чрез тази функция може да се заменят както знаци, така и числа (числата автоматично се преобразуват в текст). Резултатът на функцията винаги е текст. Ако възнамерявате да извършвате по-нататъшни изчисления с число, заменено с текст, трябва да го преобразувате обратно в число чрез функцията VALUE.

Текстовете, съдържащи числа, трябва да са заградени с кавички, ако не желаете да бъдат интерпретирани като числа и автоматично преобразувани в текст.

#### Синтаксис

REPLACE("Текст"; Позиция; Дължина; "НовТекст")

Текст е текстът, част от който да бъде заменена.

Позиция е позицията в текста, от която да започне замяната.

Дължина е броят на знаците в Текст, които да бъдат заместени.

НовТекст е текстът, с който да се замени част от Текст.

#### Пример

=REPLACE("1234567";1;1;"444") връща „444234567“. Един знак на позиция 1 е заменен с цялата стойност на НовТекст.

Теми, свързани с показаната

Уикистраница за REPLACE.

Функции за текст

Моля, подкрепете ни!