Съдържание

# Работа с макроси на VBA

Visual Basic for Applications (VBA) е реализация на Visual Basic на Microsoft, вградена във всички приложения от Microsoft Office.

Поддръжката на VBA не е завършена, но покрива голяма част от разпространените случаи на употреба. Повечето макроси използват обозримо подмножество от обектите в API на Excel (като Range, Worksheet, Workbook и пр.) и поддръжката включва тези обекти, както техните най-често използвани методи и свойства.

## Зареждане на документи на Microsoft Office с изпълними макроси на VBA

Изберете LibreOffice - Preferences Инструменти - Настройки - Зареждане/записване - Настройки за VBA и отметнете квадратчето Изпълним код. След това заредете документа.

#### Изпълним код

Кодът на VBA (Visual Basic for Applications) ще бъде зареден готов за изпълнение. Ако полето не е отметнато, кодът на VBA ще бъде поставен в коментар, така че да може да се разглежда, но не и изпълнява.

След зареждане кода на VBA, LibreOffice вмъква оператора Option VBASupport 1 във всеки модул на Basic, за да разреши ограничената поддръжка на оператори, функции и обекти на VBA. Вижте Оператор Option VBASupport за повече информация.

## Стартиране на макроси на VBA

Макросите на VBA се стартират по същия начин като тези на LibreOffice Basic.

Тъй като поддръжката за VBA не е завършена, може да се наложи да редактирате кода на VBA и да довършите липсващата поддръжка чрез обекти, оператори и функции на LibreOffice Basic.

## Редактиране на макроси на VBA

Макросите на VBA могат да бъдат редактирани в средата за разработка на LibreOffice Basic.

Теми, свързани с показаната

Свойства на VBA

Интегрирана развойна среда на LibreOffice Basic

Моля, подкрепете ни!