Съдържание

# Блещукащи линии

Отваря диалога Свойства на блещукащи линии за задаване настройките за блещукащи линии.

За достъп до тази команда...

#### От лентата с менюта:

Изберете Вмъкване - Блещукаща линия.

#### От контекстното меню:

Изберете Блещукащи линии - Блещукащи линии.

#### От интерфейса с раздели:

В менюто Данни на раздела Данни изберете Блещукащи линии - Блещукащи линии.

Блещукащите линии са малки диаграми, показвани вътре в клетка.

Блещукащите линии се дефинират за по една клетка, но могат да бъдат обединени в група. Групата споделя еднакви настройки за изобразяване. Уникалните данни, дефинирани поотделно за всяка блещукаща линия, са диапазоните с данни, използвани за изобразяването.

## Данни

Входен диапазон: въведете диапазона от клетки с данни. Използвайте бутона за свиване, за да изберете диапазона с мишката.

Изходен диапазон: изберете диапазона от клетки, който ще приеме блещукащата линия. Използвайте бутона за свиване, за да изберете диапазона с мишката.

## Свойства

Тип: изберете типа на блещукащата линия в падащия списък. Възможностите са:

- Линейна: чертае се линия между стойностите на данните.

- Колонна: за всяка стойност от данните се чертае стълб.

- С наслагване: нарича се също „печалба/загуба“. Показват се стълбове с еднакъв размер, изобразяващи положителните и отрицателните стойности.

Дебелина на линията: въведете ръчно числото за дебелина на линията или използвайте бутона брояч.

Показване на празните клетки като: в падащия списък са достъпни няколко възможности:

- Празнина: липсващите данни не се показват. В празнините линията прекъсва, а стълбът не се показва.

- Нула: липсващите данни се показват като стойност нула.

- Продължение: само за линейния тип – чертае се непрекъсната линия, свързваща предходната стойност със следващата.

Показване на скритите: отметнете, за да се покажат всички обикновени или насложени стълбове в диапазона, дори когато данните са в скрити клетки. Ако не е отметнато, скритите данни се игнорират.

От ляво надясно: отметнете, ако искате блещукащите линии да показват данните в обратен ред.

## Цветове

Серия: изберете основния цвят за блещукащите линии.

Отрицателни стойности: отметнете и изберете цвета за отрицателните стойности.

Високи стойности: отметнете и изберете цвета за високите стойности.

Ниски стойности: отметнете и изберете цвета за ниските стойности.

Маркер: отметнете и изберете цвета за стойностите на данните (само за линейния тип).

Първа стойност: отметнете и изберете цвета за първата стойност.

Последна стойност: отметнете и изберете цвета за последната стойност.

## Оси

Показване на оста X: отметнете, за да се показва оста X за блещукащите линии.

Вертикален минимум, Вертикален максимум: отметнете, за да зададете минимална (максимална) стойност за оста Y. Изберете едно от следните:

- Индивидуален: минималната (максималната) стойност се задава автоматично за всяка блещукаща линия на базата на стойностите от нейния диапазон с данни.

- Групов: минималната (максималната) стойност се задава на базата на най-ниските и най-високите стойности в групата от блещукащи линии.

- По избор: въведете минималната (максималната) стойност за групата от блещукащи линии. Въведете число за минимум (максимум) или използвайте бутоните броячи.

Теми, свързани с показаната

Публикация в блога на разработчика относно блещукащите линии

Моля, подкрепете ни!