Съдържание

# Сливане на версии

Функцията за записване на промените е достъпна за текстови документи и електронни таблици в LibreOffice.

Когато документът е бил променен от няколко лица, е възможно редактираните копия да бъдат слети с оригинала. Единственото изискване е документите да се различават само по записаните промени – всичкият останал оригинален текст трябва да е еднакъв.

1. Отворете оригиналния документ, в който искате да слеете всички копия.

2. Изберете Редактиране - Следене на промените - Сливане с документ. Ще видите диалогов прозорец за избор на файлове.

3. Изберете копието на документа в диалоговия прозорец. Ако в оригиналния документ не са били нанасяни допълнителни промени, копието ще бъде слято с оригинала.

   Ако в оригинала са били извършени промени, ще се покаже съобщение за грешка, гласящо, че сливането е неуспешно.

4. След като слеете документите, ще видите записаните промени от копието в оригиналния документ.

Теми, свързани с показаната

Записване и показване на промените

Обхождане на промени

Записване на промените

Приемане или отхвърляне на промени

Сравняване на версии на документ

Управление на версиите

Моля, подкрепете ни!