Съдържание

# Макрос

Определя макроса, който ще се стартира при щракване върху изображение, рамка или OLE обект.

За достъп до тази команда...

Изберете раздела Вмъкване/Форматиране - Изображение - Свойства - Макрос.

Изберете раздела Форматиране - Рамка и обект - Свойства - Макрос.

Изберете Инструменти - Автотекст - Автотекст (бутон) - Макрос.

Изберете Инструменти - ImageMap - отворете контекстното меню Макрос.

Изберете раздела Форматиране - Знак - Хипервръзка - бутон Събития.

## Събитие

Изброява събитията, които могат да стартират макрос. Показват се само събитията, уместни за избрания обект.

Долната таблица показва типовете на обекти и събитията, които могат да стартират макрос:

Събитие | Възниква, когато | OLE обект | Изображение | Рамка | Автотекст | Област от ImageMap | Хипервръзка
--- | --- | --- | --- | --- | --- | --- | ---
Щракване върху обект | обектът е избран | ✓ | ✓ | ✓ |  |  |
Мишката е върху обекта | показалецът на мишката се премества над обекта | ✓ | ✓ | ✓ |  | ✓ | ✓
Задействане на хипервръзка | щракнато е върху хипервръзка, приписана на обекта | ✓ | ✓ | ✓ |  |  | ✓
Мишката напуска обекта | показалецът на мишката се премества извън обекта | ✓ | ✓ | ✓ |  | ✓ | ✓
Изображението е заредено успешно | изображението е заредено успешно |  | ✓ |  |  |  |
Зареждането на изображението е прекратено | зареждането на изображението е прекратено от потребителя (например при изтегляне от мрежата) |  | ✓ |  |  |  |
Изображението не може да се зареди | изображението не е успешно заредено |  | ✓ |  |  |  |
Въвеждане на буквени знаци | въведен е текст |  |  | ✓ |  |  |
Въвеждене на небуквени знаци | Въведени са непечатаеми знаци, като табулации и знаци за нов ред |  |  | ✓ |  |  |
Преоразмеряване на рамка | преоразмерена е рамка |  |  | ✓ |  |  |
Местене на рамка | преместена е рамка |  |  | ✓ |  |  |
Преди вмъкване на автотекст | преди да се вмъкне автотекст |  |  |  | ✓ |  |
След вмъкване на автотекст | след вмъкване на автотекст |  |  |  | ✓ |  |

За събития, свързани с контроли във формуляри, вижте Свойства на контрола или Свойства на формуляр.

## Приписана команда

Задайте макроса, който да бъде изпълнен при възникване на избраното събитие.

Рамките ви позволяват да свързвате определени събития с функция, която впоследствие определя дали събитието да се обработи от LibreOffice Writer или от функцията. Вижте помощта на LibreOffice Basic за повече информация.

### Макрос от

Показва програмата LibreOffice и отворените документи на LibreOffice. Изберете от този списък местоположението, от което искате да изберете макроса.

### Съществуващи макроси

Изброява всички налични макроси. Изберете макроса, който искате да присвоите на избраното събитие, и щракнете върху Присвояване.

## Присвояване

Присвоява избрания макрос на избраното събитие.

## Премахване

Премахва присвоения макрос от избрания запис.

Моля, подкрепете ни!