Съдържание

# Позиция и размер

Преоразмерява или мести избрания обект.

За достъп до тази команда...

Щракнете върху текстово поле или фигура, за да я изберете, а после...

Изберете раздела Форматиране - Текстово поле и фигура - Обект - Обект и фигура - Позиция и размер - Позиция и размер.

Отворете контекстното меню за избрания обект - изберете Позиция и размер - раздел Позиция и размер.

Икона за позиция и размер в менюто

Натиснете F4 след избирането, за да отворите раздела директно.

## Позиция

Задайте местоположението на избрания обект върху страницата.

Координатните оси започват от колона A, ред 1.

В таблица с посока на четене „от дясно наляво“ координатите X са отрицателни.

Координатите са относителни спрямо началото. Подразбираната начална позиция е в горния ляв ъгъл на областта за съдържание на страницата.

### Позиция X

Въведете хоризонталната координата, на която трябва да бъде разположена избраната базова точка.

### Позиция Y

Въведете вертикалната координата, на която трябва да бъде разположена избраната базова точка.

### Базова точка

Избраната базова точка ще бъде преместена на избраната Позиция по X и Позиция по Y.

Базовата точка винаги се връща в горния ляв ъгъл при следващо отваряне на диалога.

## Размер

Задайте размера на избрания обект.

Преоразмерете избрания обект до желаната ширина и височина спрямо избраната базова точка.

### Ширина

Въведете ширина за избрания обект.

### Височина

Въведете височина за избрания обект.

### Запазване на пропорциите

Поддържа съотношението между ширината и височината, когато се променя настройката за ширина или за височина в диалоговия прозорец.

Само за фигури.

### Закотвяне

Задайте настройките за закотвяне на избрания обект или рамка. Настройките за закотвяне не са достъпни, когато отворите диалога от прозореца „Стилове“.

#### Към страница

Закотвя селекцията за текущата страница.

#### Към абзац

Закотвя селекцията за текущия абзац.

#### Към знак

Закотвя селекцията към знак. Това е подразбираният вариант за изображения.

#### Като знак

Закотвя селекцията като знак. Височината на текущия ред се променя, за да съответства на височината на селекцията.

### Към рамка

Закотвя селекцията за обграждащата рамка.

### Базова точка

Щракнете върху базова точка в решетката, след което въведете нови размери за избрания обект в полетата Ширина и Височина.

Избраната базова точка остава фиксирана в решетката. Обектът се преоразмерява спрямо тази точка.

## Защитаване

### Позиция

Предотвратява промени в позицията или размера на избрания обект.

### Размер

Не ви позволява да преоразмерявате обекта.

### Позиция

Задайте местоположението на избрания обект върху текущата страница.

#### Хоризонтално

Изберете начина на хоризонтално подравняване за обекта. Изборът ви указва позицията на обекта спрямо отправната област или линия, избрана в падащия списък спрямо. Тази настройка не е достъпна, ако е избрано закотвяне като знак.

#### с

Въведете разстоянието, което да бъде оставено между левия край на избрания обект и отправната точка, избрана в полето Спрямо. Тази настройка е достъпна само ако изберете „Отляво“ в полето Хоризонтално.

#### спрямо

Изберете областта или отправната линия за избраната настройка за хоризонтално подравняване. Налице са следните възможности:

- Област на абзаца: обектът се позиционира, като се има предвид цялата ширина, достъпна за абзаца, включително пространствата за отстъпи.

- Текстова област на абзаца: обектът се позиционира с оглед на цялата ширина, достъпна за текста в абзаца, без пространствата на отстъпите.

- Вляво от текстовата област на абзаца: обектът се позиционира в областта от лявата граница на текста до първия знак по левия ръб на текста на абзаца с котвата. За абзаци с повече от една колона областта се определя спрямо колоната, в която се намира котвата. Когато котвата не е в първата колона, областта започва от лявото поле на колоната.

- Вдясно от текстовата област на абзаца: обектът се позиционира в областта от последния знак по десния ръб на текста на абзаца с котвата до дясната граница на текста. За абзаци с повече от една колона областта се определя спрямо колоната, в която се намира котвата. Когато котвата не е в последната колона, областта завършва до дясното поле на колоната.

- Вляво от текстовата област на страницата: обектът се позиционира в областта между левия ръб на страницата и лявата граница на текста плюс евентуален пълнеж отляво на страницата.

- Вдясно от текстовата област на страницата: обектът се позиционира в областта между десния ръб на страницата и дясната граница на текста плюс евентуален пълнеж отдясно на страницата.

- Цялата страница: обектът се позиционира с оглед на цялата ширина на страницата, от левия до десния ѝ ръб.

- Текстова област на страницата: от вътрешния ръб на левия пълнеж на страницата до вътрешния ръб на десния пълнеж на страницата.

- Знак: обектът се позиционира с оглед на хоризонталното пространство, използвано от знака.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Полето за мостра показва резултата от избраните настройки за подравняване.

#### Огледално на четните страници

Обръща текущите настройки за хоризонтално подравняване на четните страници.

#### Вертикално

Изберете настройката за вертикално подравняване на обекта. Изборът ви указва позицията на обекта относно областта или отправната линия, избрана в падащия списък спрямо.

Полето за мостра показва резултата от избраните настройки за подравняване.

#### с

Въведете разстоянието от горния ръб на обекта до областта или отправната линия, избрана в списъка спрямо. Тази настройка е активна само когато са избрани долните комбинации от Вертикално и Закотвяне. За тези комбинации можете да задавате разстоянието от:

Вертикално | Закотвяне
--- | ---
Отгоре | Горния ръб на избраната област. Положителни стойности местят обекта надолу, отрицателни – нагоре. | Към страница, Към абзац, Към знак или Към рамка
Отдолу | Избраната отправна линия. Положителни стойности местят обекта нагоре, отрицателни – надолу. | Към знак или Като знак

#### спрямо

Изберете областта или отправната линия за вертикалното подравняване. Обектът може да бъде позициониран спрямо следните области или отправни линии:

- Поле: в зависимост от вида на закотвянето обектът се позиционира с оглед на пространството между горното поле и знака (закотвяне „Към знак“) или долния край на абзаца (закотвяне „Към абзац“), в който е поставена котвата.

- Текстова област на абзаца: обектът се позиционира спрямо началото на абзаца, в който е разположена котвата.

- Цялата страница: обектът се позиционира според пълната височина на страницата, от горния до долния ѝ ръб.

- Текстова област на страницата: обектът се позиционира от долния ръб на горното бяло поле до горния ръб на долното бяло поле.

- Под текстовата област на страницата: от долния ръб на текстовата област на страницата до долния ръб на страницата.

- Над текстовата област на страницата: от горния ръб на страницата до горния ръб на текстовата област на страницата.

- Знак: достъпно само за закотвяне „Към знак“ или „Като знак“, обектът се позиционира спрямо областта между горния и долния кант на знака точно преди позицията на котвата. Знак, форматиран с общ кант с други знаци или обекти, използва областта за най-високия знак или обект в общия кант.

- Ред от текста: достъпно само за закотвянето „Към знак“, обектът се позиционира според височината на текстовия ред, в който е поставена котвата.

- Базова линия: достъпна само за закотвяне „Като знак“, тази настройка позиционира обекта с оглед на основната шрифтова линия, върху която се разполагат всички знаци.

- Ред: достъпна само за закотвяне „Като знак“, тази настройка позиционира обекта според височината на реда, в който е поставена котвата.

- Цяла рамка: достъпно само за закотвяне „Към рамка“, външните ръбове на рамката.

- Текстова област на рамката: достъпно само за закотвяне „Към рамка“, текстовата област на рамката.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Ако закотвите обекта за рамка с фиксирана височина, са достъпни само вариантите "Долу" и "Центрирано".

#### Съблюдаване границите на текста

Задържа избрания обект в границите на текста, към който е закотвен. Ако желаете обектът да може да бъде поставен на произволно място в документа, не отмятайте това поле.

По подразбиране полето Съблюдаване границите на текста се отмята при отваряне на документ, създаден с версия на Writer преди OpenOffice.org 2.0. Когато създавате документ или отваряте документ във формата на Microsoft Word (*.doc), полето не се отмята.

## Напасване

Указва дали размерът на графичен обект да се приспособява към размера на въведения текст.

### Ширина според текста

Разширява обекта хоризонтално до ширината на текста, ако обектът е по-малък от текста.

### Височина според текста

Увеличава височината на обекта до тази на текста, ако обектът е по-малък от текста.

Адаптирането е достъпно само за текстови полета. За да адаптирате фигури към текст, използвайте Форматиране - Обект - Текст.

Адаптирането е достъпно само за текстови полета. За да адаптирате фигури към текст, използвайте Форматиране - Текст.

Теми, свързани с показаната

Позициониране на обекти

Завъртане на обекти

Завъртане

Моля, подкрепете ни!