Съдържание

# Позиция и размер

Указва позицията и размера на избраното изображение, рамка или OLE обект върху страницата.

За достъп до тази команда...

#### От лентата с менюта:

Изберете раздела Форматиране - Изображение - Свойства - Позиция и размер.

Изберете раздела Форматиране - Рамка и обект - Свойства - Позиция и размер.

Изберете Изглед - Стилове - Стилове за рамки - отворете контекстното меню - раздел Нов/Редактиране на стил - Тип.

Изберете раздела Вмъкване - Рамка - Рамка - Позиция и размер.

#### От контекстното меню:

Изберете раздела Свойства - Позиция и размер.

#### От интерфейса с раздели:

В менюто Изображение на раздела Изображение изберете раздела Свойства - Позиция и размер.

В менюто Обект на раздела Обект изберете раздела Свойства - Позиция и размер.

#### От клавиатурата:

F4, then Position and Size tab.

#### От лентата на състоянието:

Щракнете в областта Размер на избрания обект, раздел Позиция и размер.

## Размер

### Ширина

Въведете желаната ширина за избрания обект.

### Относителна

Изчислява ширината на избрания обект в проценти от ширината на текстовата област от страницата.

### База на относителната ширина

Определя какво означава ширина 100%: областта на текста (без белите полета) или цялата страница (с полетата).

### Височина

Въведете желаната височина за избрания обект.

### Относителна

Изчислява височината на избрания обект в проценти от височината на текстовата област от страницата.

### База на относителната височина

Определя какво означава височина 100%: областта на текста (без белите полета) или цялата страница (с полетата).

### Запазване на пропорциите

Запазва съотношението между ширината и височината, когато промените настройката за ширина или височина.

### Оригинален размер

Връща оригиналните стойности на настройките за размери на избрания обект.

Тази настройка не е достъпна за рамки.

### Авторазмер

Автоматично нагласява ширината или височината на рамка, за да пасне на съдържанието й. Ако желаете, можете да зададете минимална ширина или минимална височина за рамката.

Настройката Авторазмер е налице само когато изберете рамка.

## Защитаване

Задава настройките за защита на избрания елемент.

### Съдържание

Предотвратява промени в съдържанието на избрания елемент.

Съдържанието все пак може да бъде копирано.

### Позиция

Заключва позицията на избрания елемент в текущия документ.

### Размер

Заключва размера на избрания елемент.

## Закотвяне

Задайте настройките за закотвяне на избрания обект или рамка. Настройките за закотвяне не са достъпни, когато отворите диалога от прозореца „Стилове“.

### Към страница

Закотвя селекцията за текущата страница.

### Към абзац

Закотвя селекцията за текущия абзац.

### Към знак

Закотвя селекцията към знак. Това е подразбираният вариант за изображения.

### Като знак

Закотвя селекцията като знак. Височината на текущия ред се променя, за да съответства на височината на селекцията.

## Позиция

Задайте местоположението на избрания обект върху текущата страница.

### Хоризонтално

Изберете начина на хоризонтално подравняване за обекта. Изборът ви указва позицията на обекта спрямо отправната област или линия, избрана в падащия списък спрямо. Тази настройка не е достъпна, ако е избрано закотвяне като знак.

### с

Въведете разстоянието, което да бъде оставено между левия край на избрания обект и отправната точка, избрана в полето Спрямо. Тази настройка е достъпна само ако изберете „Отляво“ в полето Хоризонтално.

### спрямо

Изберете областта или отправната линия за избраната настройка за хоризонтално подравняване. Налице са следните възможности:

- Област на абзаца: обектът се позиционира, като се има предвид цялата ширина, достъпна за абзаца, включително пространствата за отстъпи.

- Текстова област на абзаца: обектът се позиционира с оглед на цялата ширина, достъпна за текста в абзаца, без пространствата на отстъпите.

- Вляво от текстовата област на абзаца: обектът се позиционира в областта от лявата граница на текста до първия знак по левия ръб на текста на абзаца с котвата. За абзаци с повече от една колона областта се определя спрямо колоната, в която се намира котвата. Когато котвата не е в първата колона, областта започва от лявото поле на колоната.

- Вдясно от текстовата област на абзаца: обектът се позиционира в областта от последния знак по десния ръб на текста на абзаца с котвата до дясната граница на текста. За абзаци с повече от една колона областта се определя спрямо колоната, в която се намира котвата. Когато котвата не е в последната колона, областта завършва до дясното поле на колоната.

- Вляво от текстовата област на страницата: обектът се позиционира в областта между левия ръб на страницата и лявата граница на текста плюс евентуален пълнеж отляво на страницата.

- Вдясно от текстовата област на страницата: обектът се позиционира в областта между десния ръб на страницата и дясната граница на текста плюс евентуален пълнеж отдясно на страницата.

- Цялата страница: обектът се позиционира с оглед на цялата ширина на страницата, от левия до десния ѝ ръб.

- Текстова област на страницата: от вътрешния ръб на левия пълнеж на страницата до вътрешния ръб на десния пълнеж на страницата.

- Знак: обектът се позиционира с оглед на хоризонталното пространство, използвано от знака.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Полето за мостра показва резултата от избраните настройки за подравняване.

### Огледално на четните страници

Обръща текущите настройки за хоризонтално подравняване на четните страници.

Можете да ползвате и настройките за обръщане на изображения, за да настроите оформлението на обектите в четните и нечетните страници.

### Вертикално

Изберете настройката за вертикално подравняване на обекта. Изборът ви указва позицията на обекта относно областта или отправната линия, избрана в падащия списък спрямо.

Полето за мостра показва резултата от избраните настройки за подравняване.

### с

Въведете разстоянието от горния ръб на обекта до областта или отправната линия, избрана в списъка спрямо. Тази настройка е активна само когато са избрани долните комбинации от Вертикално и Закотвяне. За тези комбинации можете да задавате разстоянието от:

Вертикално | Закотвяне
--- | ---
Отгоре | Горния ръб на избраната област. Положителни стойности местят обекта надолу, отрицателни – нагоре. | Към страница, Към абзац, Към знак или Към рамка
Отдолу | Избраната отправна линия. Положителни стойности местят обекта нагоре, отрицателни – надолу. | Към знак или Като знак

### спрямо

Изберете областта или отправната линия за вертикалното подравняване. Обектът може да бъде позициониран спрямо следните области или отправни линии:

- Поле: в зависимост от вида на закотвянето обектът се позиционира с оглед на пространството между горното поле и знака (закотвяне „Към знак“) или долния край на абзаца (закотвяне „Към абзац“), в който е поставена котвата.

- Текстова област на абзаца: обектът се позиционира спрямо началото на абзаца, в който е разположена котвата.

- Цялата страница: обектът се позиционира според пълната височина на страницата, от горния до долния ѝ ръб.

- Текстова област на страницата: обектът се позиционира от долния ръб на горното бяло поле до горния ръб на долното бяло поле.

- Знак: достъпно само за закотвяне „Към знак“ или „Като знак“, обектът се позиционира спрямо областта между горния и долния кант на знака точно преди позицията на котвата. Знак, форматиран с общ кант с други знаци или обекти, използва областта за най-високия знак или обект в общия кант.

- Ред от текста: достъпно само за закотвянето „Към знак“, обектът се позиционира според височината на текстовия ред, в който е поставена котвата.

- Базова линия: достъпна само за закотвяне „Като знак“, тази настройка позиционира обекта с оглед на основната шрифтова линия, върху която се разполагат всички знаци.

- Ред: достъпна само за закотвяне „Като знак“, тази настройка позиционира обекта според височината на реда, в който е поставена котвата.

- Цяла рамка: достъпно само за закотвяне „Към рамка“, външните ръбове на рамката.

- Текстова област на рамката: достъпно само за закотвяне „Към рамка“, текстовата област на рамката.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Ако закотвите обекта за рамка с фиксирана височина, са достъпни само вариантите "Долу" и "Центрирано".

### Съблюдаване границите на текста

Задържа избрания обект в границите на текста, към който е закотвен. Ако желаете обектът да може да бъде поставен на произволно място в документа, не отмятайте това поле.

По подразбиране полето Съблюдаване границите на текста се отмята при отваряне на документ, създаден с версия на Writer преди OpenOffice.org 2.0. Когато създавате документ или отваряте документ във формата на Microsoft Word (*.doc), полето не се отмята.

### Рамката може да се разделя на няколко страници

Позволява рамката да продължи на следващата страница, когато съдържанието ѝ повече не се побира в текущата. Съдържанието около рамката ще бъде излято наново в последната страница.

По подразбиране настройката Рамката може да се разделя на няколко страници не е активна, когато създадете текстова рамка в Writer. Тя обаче се активира, когато отворите документ във форматите на Microsoft Word, съдържащ плаващи таблици.

### Поле за мостра

Показва мостра на текущия избор.

Зеленият правоъгълник представя избрания обект, а червеният - отправната точка на подравняването. Ако закотвите обекта като знак, отправният правоъгълник се заменя с червена линия.

Теми, свързани с показаната

Форматиране - Закотвяне

Форматиране - Подравняване на текст

Моля, подкрепете ни!