Съдържание

# Относителни и абсолютни връзки

Когато използвате хипервръзки, имайте предвид две неща: дали са относителни или абсолютни и дали файлът е налице, или не.

- Изберете LibreOffice - Preferences Инструменти - Настройки - Зареждане/записване - Общи и задайте в полето Записване на относителни URL спрямо дали LibreOffice да създава относителни или абсолютни хипервръзки. Относителните връзки са възможни само ако редактираният от вас документ и целта на връзката са в едно и също устройство.

- Трябва да създадете на твърдия си диск същата структура от директории, каквато съществува в предоставеното от интернет доставчика ви пространство за Уеб. Наименувайте главната директория върху твърдия диск например „homepage“ (основна страница). Тогава стартовият файл е „index.html“, а пълният път – „C:\homepage\index.html“ (ако ползвате операционна система Windows). URL на сървъра на интернет доставчика ви може да бъде нещо като: „http://www.myprovider.com/mypage/index.html“. С относително адресиране посочвате връзките относително спрямо местоположението на експортирания документ. Например, ако сте поставили всички графики за основната си страница в подпапка, наречена „C:\homepage\images“, тогава за достъп до графиката „picture.gif“ трябва да посочите следния път: „images\picture.gif“. Това е относителният път, който започва от местоположението на файла „index.html“. В сървъра на доставчика изображението трябва да бъде в папката „mypage/images“. Когато прехвърлите документа „index.html“ в сървъра на доставчика чрез диалоговия прозорец Файл - Записване като, ако сте отметнали Копиране на локалните изображения в Интернет в LibreOffice - Preferences Инструменти - Настройки - Зареждане/записване - Съвместимост за HTML, LibreOffice автоматично ще копира графиката в правилната директория на сървъра.

- Абсолютен път от рода на „C:\homepage\graphics\picture.gif“ няма да работи правилно на сървъра на доставчика. Нито сървърът, нито компютърът на читателя ще има непременно твърд диск C – операционните системи като Unix и macOS не разпознават букви на устройства и дори ако папката homepage\graphics съществува, вашата графика няма да бъде достъпна. За връзки към файлове е по-добре да се използва относително адресиране.

- Връзка към уебстраница, например „www.example.com“ или „www.myprovider.com/mypage/index.html“ е абсолютна връзка.

- Освен това LibreOffice реагира различно в зависимост от това дали файлът, посочен от връзката, съществува, както и от местоположението му. LibreOffice проверява всяка нова връзка и автоматично задава цел и протокол. Резултатът може да се види в генерирания код на HTML след записването на документа – източник.

- В сила са следните правила: относително обръщение („graphic/picture.gif“) е възможно само ако двата файла са в едно и също устройство. Ако файловете са на различни устройства в локалната файлова система, абсолютното обръщение следва протокола „file:“ („file:///data1/xyz/picture.gif“). Ако файловете са на различни сървъри или целта на връзката не е достъпна, в абсолютното обръщение се използва протоколът „http:“ („http://data2/abc/picture.gif“).

- Внимавайте всички файлове за сайта ви да бъдат на едно и също устройство като основната страница. Тогава LibreOffice може да зададе такъв протокол и цел, че обръщението на сървъра да е винаги правилно.

Когато посочите хипервръзка с мишката, се показва подсказка с абсолютното обръщение, тъй като LibreOffice използва вътрешно абсолютни пътища. Окончателният път и адрес се виждат само в резултата от експортирането към HTML, чрез зареждане на HTML файла като тип „Текст“ или отварянето му с текстов редактор.

Теми, свързани с показаната

Редактиране на хипервръзки

Моля, подкрепете ни!