Съдържание

# Позициониране на обекти

Всеки обект, например изображение или рамка, се позиционира в документа чрез котва, прикрепена към друг елемент.

Котвата определя отправната точка на обекта. Отправната точка може да бъде страницата или рамката, в която е обектът, абзац или дори знак. Обектите винаги имат котва.

Когато документът бива редактиран, котвата се мести заедно с елемента, към който е прикрепена. Обектът запазва относителната си позиция спрямо отправната точка, определена от котвата му, така че когато отправната точка се премести или промени, обектът се премества с нея.

Налице са следните възможности за закотвяне:

Закотвяне | Ефект
--- | ---
Като знак | Закотвя избрания обект като знак в текущия текст. Ако височината на избрания обект е по-голяма от текущия размер на шрифта, височината на реда, съдържащ обекта, се увеличава. За да центрирате изображение в страница на HTML, вмъкнете го, закответе го "като знак", след което центрирайте абзаца.

Към знак

Закотвя избрания обект към абзаца, съдържащ знака, към който е прикрепена котвата. Отправната точка за обекта е началото на абзаца, който съдържа знака.

Например, ако разделите абзаца в точка преди котвата, отправната точка се премества в началото на новия абзац и обектът се премества заедно с тази точка. Ако обедините абзаца с този преди него, отправната точка се премества в началото на комбинирания абзац и обектът премества на съответстваща позиция.

Към абзац | Закотвя избрания обект към текущия абзац.
Към страница | Закотвя избрания обект към текущата страница.
Към рамка | Закотвя избрания обект към обграждащата го рамка.

Обектите могат да бъдат позиционирани само на страницата, на която се намира котвата им.

## Преместване на котва

Когато вмъкнете фигура, текстово поле, OLE обект, изображение или рамка в документа, се показва икона котва там, където е закотвен обектът. Можете да местите котвата, както и – имайки предвид другите ограничения за обекта – да позиционирате обект спрямо отправната точка на котвата, като го плъзгате.

## Промяна на котва

За да промените настройките за закотвяне на обект, щракнете с десния бутон върху него, после изберете настройка от подменюто Котва.

Теми, свързани с показаната

Вмъкване, редактиране и свързване на рамки

Моля, подкрепете ни!